હજી ગયા અઠવાડિયે સુનીલ કુલકર્ણી નામની વ્યક્તિની મુંબઈના બાંદ્રા ખાતેના તેના ભાડે લીધેલા ફ્લેટમાંથી ધરપકડ થઈ. તેણે ફેસબુક પર શીફુ સંસ્કૃતિ નામે એક પંથ ઊભો કર્યો હતો. ટ્વિટર પર અને ફેસબુક પર તેના ૫૦૦૦ જેટલા ફોલોઅર હતા. મોટાભાગના ફોલોઅર યુવાનો જ હતા. શીફુ સંસ્કૃતિ દ્વારા તે તમારી અંદર રહેલાં અનેક બંધનોથી મુક્ત કરવાની દૃષ્ટિ આપવાની વાત કરતો હતો. એવી દૃષ્ટિ આપતો હતો કે તમે નગ્ન સત્ય જોઈ શકો. તે માટે જરૂરી હોય છે કે તમે તમારા શરીરને પણ નગ્ન કરીને જુઓ. વગેરે વગરે વાચકોને યાદ હોય તો ઓશો રજનીશના આશ્રમમાં ફ્રી સેક્સની વાત ચર્ચામાં હતી. સેક્સ સંબંધે સમાજમાં દંભ અને ઢાંકપિછોડો થતો હોવાથી લોકોને તેમાં ખૂબ રસ પડે છે. જો કે સુનીલ કુલકર્ણીએ એક અખબારને આપેલી મુલાકાતમાં એમ કહ્યું હતું કે શીફુ સનકૃતિ(એ સન+કૃતિ સ્પેલિંગ લખે છે) એ કોઈ પંથ નથી. શીફુ એટલે ગુરુ હું હું દરેક ઉંમરની વ્યક્તિઓને તેમના ઈમોશનલ સમસ્યાઓનો ઉકેલ મેળવવામાં મદદરૂપ બનું છું. હું સાયલોજિસ્ટની જેમ તેમને સલાહ આપું છું. કોઈ દવા નથી આપતો.